《移居且弥月旧主迟迟未去诗以促之》
明代·林光

变换门庭更买新，休论谁富更谁贫。梁间已换来巢燕，榻外那容鼾睡人。

两耳岂堪闻毁瓦，千金犹欲买比邻。我来暂作栽花主，莫怪晨昏吠犬嗔。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。